शिष्टाचार मनुष्य की सबसे बड़ी पहचान है। मनुष्य को मनुष्य की तरह ही रहना शोभा देता है, जो मनुष्य होते हुए भी अपने शील-स्वभाव को उसके अनुरूप नहीं ढालता, वह पशु से भी गया-गुजरा होता है। पशु तो पशु होता है, उसमें वह विवेक-बुद्धि नहीं होती, जिसके बल पर वह अपने आचरण को शिष्टाचार के साँचे में ढाल सके, किंतु परमात्मा ने मनुष्य को विशेष रूप से बुद्धि-विवेक का बल दिया है, ताकि वह अपनी जड़ता का परिष्कार करके सभ्य बन सके।